Salaby

Salaby er et digitalt læreverk fra Gyldendal Undervisning, under Gyldendal Norsk Forlag.

Det lisensbaserte hjelpemiddelet består blant annet av lesetekster, bilder, spill, animasjoner og interaktive oppgaver, som brukes i private og offentlige undervisningssammenhenger, skoler og barnehager. Nettstedet er utviklet med støtte fra Utdanningsdirektoratet, og bygger på læreplaner for 1. til 7. trinn i samsvar med LK20. Salaby inkluderer flerspråklige ressurser for elever med ulike morsmål, samt tilrettelagte sider for barn med spesielle behov. Innholdet produseres av lærere, redaktører, designere, illustratører, musikere og andre fagpersoner.

Salaby ble lansert i 2009 etter en idé av Yngvar C. A. Nordberg og Fride Bergem, illustratør Stefano Lemma og designer Beate Christine Uttuslien. Læremiddelet fikk prisene «Best European School Book Award» under Bokmessen i Frankfurt i 2011 og Den norske Forleggerforening og Den norske Bokhandlerforenings Gullbok i klassen «Årets nyskaping» i 2013. Salaby var også finalist i klassen "Early Years Digital Content" under britiske Bett Awards i 2015. Salaby fikk hederlig omtale i kategorien informasjons- og interaksjonsdesign under DOGAs innovasjonspris for inkluderende design i januar 2024, og vant pris for beste læremiddel på britiske Bett awards i klassen "Early years digital content" i januar 2024.

 Referanser 

 Eksterne lenker 


  Presentasjon av Salaby i Gyldendal Undervisning

Kategori:Gyldendal